**Suplement i Certifikatës për kualifikimin profesional,**

**RRJETE TË DHËNASH-pilot GIZ, Niveli IV në KSHK, referuar nivelit IV të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave dhe pajisjeve të punës.
* Të përdorë dhe mirëmbajë mjetet dhe materialet e punës.
* Të zbatojë standardet e profesionit.
* Të zbatojë rregullat e sigurimit teknik dhe të mbrojtjes së mjedisit.
* Të mirëmbajë dhe administrojë serverët (ruajtje të dhënash, kthim në gjendje fillestare menaxhimi i përdoruesit).
* Të krijojë dhe konfigurojë rrjete komplekse (Rrjete Lokale dhe Rrjete të Zonave të Gjera)
* Të masë dhe monitorojë rrjetet komplekse.
* Të zgjidhë problemet e rrjeteve komplekse.
* Të zbatojë sigurinë e rrjetit.
* Të krijojë dhe mirëmbajë serverë -web dhe serverë -postarë.
* Të krijojë dhe administrojë bazën e të dhënave.
* Të krijojë dhe mirëmbajë infrastrukturën telefonike IP.
* Të virtualizojë infrastrukturën e TIK.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Rrjete të dhënash - Pilot GIZ”, niveli IV në KSHK, referuar nivelit IV të KEK e pajis individin me me Certifikatën Profesionale të Nivelit dhe Suplementin përkatës të saj, të punonjësit teknik/menaxher të mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në kompani për instalimin dhe mirëmbajtjen e rrjeteve e të dhënave-kompjuterike, institucione publike ose biznese private ku nevojitet mirëmbajtja e rrjeteve të të dhënave-kompjuterike, biznese që prodhojnë ose tregtojnë pajisje për rrjetet e të dhënave-kompjuterike dhe biznese të tjera që veprojnë në këtë fushë. Gjithashtu, individi mund të vetëpunësohet në këtë veprimtari dhe pas një përvoje pune e trajnimeve të vazhdueshme, mund të krijojë një sipërmarrje të vetën duke punësuar edhe individë të tjerë në veprimtarinë e instalimit dhe mirëmbajtjes së rrjeteve të të dhënave-kompjuterike.

Me përfundimin e kualifikimit profesional “Rrjete të dhënash - Pilot GIZ”, niveli IV në KSHK, referuar nivelit IV të KEK, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).